OŠ GALDOVO, SISAK

Datum : 5.2.2018.

Vrijeme : 19 h – 21 h

Zapisnik s javnog otvaranja ponuda pristiglih na javni poziv za organizaciju višednevne učeničke ekskurzije na Hvar od 5.9.2018. do 9.9.2018. koje je javnim pozivom objavljen na mrežnim stranicama škole od 17.1.2018. godine

Sastanku su nazočili: - Petar Zelić, prof. - ravnatelj

 - Josip Tominac , predsjednik povjerenstva i razrednik 7.a

 - Andrea Cavrić, voditelj puta i razrednica 7.b

 - Silvija Gostić, razrednica 6.a i učitelj u pratnji

 - Martina Čulig, razrednica 6.b i učitelj u pratnji

 - Matej Kasaić, predstavnik učenika 6. a

 - Mirjana Tonec , predstavnik roditelja 6.a

 - Lana Bošnjak, predstavnik učenika 6.b

 - Dalibor Jakupović, predstavnik roditelja 6. b

 - Dorotea Pešun, predstavnik učenika 7.a

 - Marija Cindrić, predstavnik roditelja 7.a

 - Tara Janeš, predstavnik učenika 7.b

 - Davor Ančić, predstavnik roditelja 7.b

Na javnom otvaranju ponuda prisutan je gospodin Ivor Galetić, direktor Turističke agencije LATERNA iz Siska.

Na samom početku ravnatelj Petar Zelić, prof. pozdravio je sve nazočne te dao riječ predsjedniku Povjerenstva.

Na javni poziv ponudu su poslale 4 turističke agencije:

1. Turistička agencija Spektar putovanja d.o.o. iz Zagreba, Strossmayerov Trg 8
2. Turistička agencija Laterna iz Siska, A. Starčevića 13
3. Turistička agencija „Vrbanac prijevoz“ iz Siska, Budaševo 78
4. Turistička agencija Astralis iz Slavonskog Broda, M. Gupca 20

Sve ponude prije samog otvaranja potpisali su članovi povjerenstva (osim predstavnika učenika) na omotnicu, potom su ponude otvorene i ponovo potpisane na prvoj stranici ponude.

Predsjednik Povjerenstva javno je pročitao sve ponude. Predstavnik Turističke agencije Laterna iz Siska, gospodin Ivor Galetić zahvalio se i rekao da se javno otvaranje ponuda odradilo prema propisima te da nema nikakvih primjedbi.

Predsjednik Povjerenstva upoznao je nazočne s Pravilnikom o izvođenju izleta, ekskurzija i drugih odgojno – obrazovnih aktivnosti izvan škole te posebno naglasio članak 15., istog pravilnika o Javnom otvaranju ponuda

Povjerenstvo je konstatiralo da ponude:

1. Turističke agencije Spektar putovanja d.o.o. iz Zagreba, Strossmayerov Trg 8
2. Turističke agencije Laterna iz Siska, A. Starčevića 13
3. Turističke agencije Astralis iz Slavonskog Broda, M. Gupca 20

ne udovoljavaju uvjete javnog poziva zbog ne zadovoljavajuće kategorizacije smještaja.

Ponuda Turističke agencije „Vrbanac prijevoz“ udovoljava sve uvjete javnog poziva.

Jednoglasnom odlukom povjerenstva odlučeno je da uvjete javnog poziva zadovoljava jedino ponuda Turističke agencije „Vrbanac prijevoz“ iz Siska, Budaševo 78, te se agencija poziva na prezentaciju putovanja na roditeljski sastanak.

Žalbeni rok na odluku povjerenstva je 8 dana od dana objave na mrežnim stranicama škole.

 Predsjednik povjerenstva

 Josip Tominac